Kenneth Branagh

**Sir Kenneth Charles Branagh** (gebore op 10 Desember 1960) is ’n Noord-Ierse akteur, regisseur, vervaardiger en draaiboekskrywer. Hy is veral bekend vir sy rolprentweergawes van Shakespeare-dramas soos *Much Ado About Nothing*, *Hamlet* en *Henry V*. Hy was ook in *Harry Potter and the Chamber of Secrets* te sien.

## Loopbaan 
Branagh is op 10 Desember 1960 in Belfast gebore. Hy het sy debuut as akteur in Noord-Ierland gemaak in die BBC se *Play for Today*-trilogie wat in sy geboorteland afspeel. Hy het in die res van Brittanje bekend geraak vir sy verhoogoptredes; in 1982 het hy die Laurence Olivier-prys vir die beste nuweling gewen vir sy rol as Judd in die toneelstuk *Another Country*.

Hy het al verskeie toneelstukke van Shakespeare geregisseer en/of daarin gespeel, soos *Henry V* (1989) (waarvoor hy vir ’n Oscar vir beste akteur en beste regisseur benoem is), *Much Ado About Nothing* (1993), *Othello* (1995), *Hamlet* (1996) (Oscar-benoeming vir beste aangepaste draaiboek), ''Love's Labour's Lost* (2000) en *As You Like It* (2006).

Hy het ook in talle ander rolprente en televisiereekse verskyn, onder meer *Fortunes of War* (1987), Woody Allen se *Celebrity* (1998), *Wild Wild West* (1999), *The Road to El Dorado* (2000), *Conspiracy* (2001), *Harry Potter and the Chamber of Secrets* (2002), *Warm Springs* (2005), *Valkyrie* (2008), *The Boat That Rocked* (2009) en *My Week with Marilyn* (2011) as sir Laurence Olivier (Oscar-benoeming vir beste manlike byspeler).

Hy was die regisseur van sulke noemenswaardige prente soos *Dead Again* (1991), waarin hy ook speel, *Swan Song* (1992, Oscar-benoeming vir beste kortprent), *Frankenstein* (1994), waarin hy ook speel, *The Magic Flute* (2006), *Sleuth* (2007), die treffer-superheldfliek *Thor*, die aksieriller *Jack Ryan: Shadow Recruit* (2014), waarin hy ook speel, en *Cinderella* (2015).

Branagh is benoem vir vyf Oscars en vyf Golden Globes. Hy het ook ’n Emmy en drie Baftas gewen. Hy is in 2012 tot ridder geslaan.

## Filmografie 
### Akteur (seleksie) 
* *Fortunes of War* (televisiefilm, 1987)
* *A Month in the Country* (1988)
* *Henry V* (1989)
* *Dead Again* (1991)
* *Peter's Friends* (1992)
* *Much Ado About Nothing* (1993)
* *Mary Shelley's Frankenstein* (1994)
* *Othello* (1995)
* *Hamlet* (1996)
* *The Theory of Flight* (1998)
* *Celebrity* (1998)
* *Wild Wild West* (1999)
* *The Road to El Dorado* (2000) (stem)
* *Love's Labour's Lost* (2000)
* *Conspiracy* (televisiefilm, 2001)
* *Harry Potter and The Chamber of Secrets* (2002)
* *Rabbit-Proof Fence* (2002)
* *Warm Springs* (televisiefilm, 2005)
* *Sleuth* (2007, kameo-rol)
* *Wallander* (2008–2012) Nege Engelse aflewerings:
** *Sidetracked* (10 Desember 2008)
** *Firewall* (7 Desember 2008)
** *One Step Behind* (14 Desember 2008)
** *Faceless Killers* (3 Januarie 2010)
** *The Man Who Smiled* (10 Januarie 2010)
** *The Fifth Woman* (17 Januarie 2010)
** *An Event in Autumn* (8 Julie 2012)
** *The Dogs of Riga* (15 Julie 2012)
** *Before the Frost* (22 Julie 2012)
* *Valkyrie* (2008)
* *The Boat That Rocked* (2009)
* *My Week with Marilyn* (2011)
* *Jack Ryan: Shadow Recruit* (2014)

### Regisseur 
* *Henry V* (1989)
* *Dead Again* (1991)
* *Peter's Friends* (1992)
* *Much Ado About Nothing* (1993, gebaseer op die gelyknamige komedie van Shakespeare uit ongeveer 1600)
* *Mary Shelley's Frankenstein* (1994)
* *In the Bleak Midwinter* (1995)
* *Hamlet* (1996, gebaseer op die drama van Shakespeare uit ongeveer 1600)
* *Love's Labour's Lost* (2000, gebaseer op die gelyknamige stuk van Shakespeare uit ongeveer 1590)
* *Listening* (2003)
* *As You Like It* (2006, gebaseer op die gelyknamige stuk van Shakespeare uit ongeveer 1599)
* *The Magic Flute* (2006, gebaseer op Mozart se *Die Zauberflöte*)
* *Sleuth'' (2007, 'n oormaak van *Sleuth* deur Joseph L. Mankiewicz uit 1972)
* *Thor* (2011)
* *Cinderella* (2015)

## Verwysings